[{"text_idx": "#000000", "text": "AvalehtLiigadBalti liigaBalti liigas sai ja\u0308tku viikiderohke na\u0308dalavahetus"}, {"text_idx": "#000001", "text": "Balti liigas sai ja\u0308tku viikiderohke na\u0308dalavahetus"}, {"text_idx": "#000002", "text": "Share this postClose sharing boxBalti liigas sai ja\u0308tku viikiderohke na\u0308dalavahetusTwitterFacebookLinkedIn"}, {"text_idx": "#000006", "text": "Musting ja\u0308i rahule ma\u0308ngijate vo\u0303itlusvaimuga"}, {"text_idx": "#000007", "text": "Ainsa Eesti klubina tugevamas kuuikus ma\u0308ngiv Po\u0303lva Serviti alustas La\u0308ti meistermeeskonna Tenaxi vastu ha\u0308sti ning Alfred Timmo ja Henri Sillaste to\u0303id 2:0 eduseisu. 11. minutil juhiti U\u0308lljo Pihuse va\u0308rava ja\u0308rel 5:3, kuid siis ja\u0308a\u0308di ha\u0308tta la\u0308tlaste puurisuul seisnud vaid 17-aastase Martins\u030c Ozolins\u030ci u\u0308lema\u0308ngimisega."}, {"text_idx": "#000008", "text": "Tenax viskas kolm vastuseta va\u0308ravat ning sai omakorda juhtima. 21. minutil tuli Elvijs Lazda kiirru\u0308nnaku ja\u0308rel seisuks 9:7, aga siis oli Serviti korda spurtida. Kaks tabamust Pihuselt, ta\u0308pne karistusvise Mathias Rebaselt, ridamisi to\u0303rjeid Eston Varuskilt ja Carl-Eric Uibo va\u0308ravast mindi juhtima 11:9. Tenax lo\u0303petas va\u0308ravatepo\u0303ua ja vaheajaks oli seis viigis 11:11."}, {"text_idx": "#000009", "text": "Ta\u0308pselt sama po\u0303nev ja tasava\u0308gine heitlus ja\u0308tkus teisel pooltunnil. Serviti sai 13:11 ette, et siis vastastel lubada 4:0 vahespurt teha. Seeja\u0308rel viskas Eesti meister 80 sekundi jooksul kolm va\u0308ravat ja Sillaste viskest juhiti 38. minutil 16:15. Sarnaselt liigutigi \u2013 kord u\u0308ks meeskond ees, siis teine ning kumbki ei saanud kordagi enamat kui kaheva\u0308ravalist edu."}, {"text_idx": "#000011", "text": "\u201cPihku ja\u0308i reisilt vaid u\u0308ks punkt, aga saan ma\u0308ngijatega rahul olla. Arvestades, et meil ja\u0308i neli meest erinevatel po\u0303hjustel koju ning ta\u0308na langes rivist veel U\u0308lljo Pihus, siis noor koosseis sai ko\u0303va karastuse, tegutses to\u0303esti hingega ja vo\u0303itles mo\u0303lemas ma\u0308ngus lo\u0303puni,\u201d lausus Serviti peatreener Kalmer Musting."}, {"text_idx": "#000012", "text": "Viljandi ja Tallinn said teise viigipunkti ja\u0308rjest"}, {"text_idx": "#000013", "text": "Uskumatult va\u0308ravatevaeselt algas Viljandis kahe Eesti klubi omavaheline vastasseis. Ku\u0308mnendal minutil oli ma\u0308nguseis 2:2, siis sai paari va\u0308ravaga eest HC Tallinn, kuid 21. minutil viis Mihkel Lo\u0303pp 7:5 juhtima Viljandi HC. Ku\u0308lalised said korraks veel ette, aga poolajavileks seadis Kristo Ja\u0308rve tabloole neli u\u0308hte ehk 11:11."}, {"text_idx": "#000014", "text": "Rauno Ausi ja Markus Oliver Ma\u0308do tabamustest sai pa\u0308rast puhkepausi 13:11 ette Tallinn, aga siis haarasid kontrolli mulgid. Suure osa teisest poolajast oli Viljandi peal va\u0308rava vo\u0303i kahega. Vo\u0303itu siiski ei saadud ning teist pa\u0308eva ja\u0308rjest said mo\u0303lemad meeskonnad Balti liigas viigipunkti, sel korral tulemusega 24:24. Ja\u0308rve viskas Viljandi kasuks ku\u0308mme ja Aleksander Pertelson viis va\u0308ravat, pealinlastel tabas Aus kaheksa ja Ma\u0308do viis korda."}, {"text_idx": "#000015", "text": "HC Kehra/Horizon Pulp&Paper kohtus vo\u0303o\u0303rsil Riia Celtnieksiga ning ja\u0308i kohe algul tagaajaja ossa. 18. minutil la\u0308ks La\u0308ti liiga ho\u0303bedameeskond 10:6 juhtima, kuid siis sai Kehragi oma ru\u0308ndema\u0308ngu toimima. U\u0308heksa minutit hiljem viis Tanel Vilks kehralased 13:12 ette, ent vaheajaks juhtis Celtnieks 15:14."}, {"text_idx": "#000016", "text": "Teisel pooltunnil lasi Kehra vastased veidi enam eest ning ei saanud kuidagi la\u0308hemale kui kaks va\u0308ravat. Lo\u0303puvile ma\u0308rkis kodumeeskonna 32:28 vo\u0303itu. David Mamporia ja Uvis Strazdins\u030c viskasid seitse ning Sigmar Seermann ja Indrek Normak neli va\u0308ravat. Pidurdamatu oli Celtnieksi valgevenelasest ma\u0308ngujuht Aleksei Gaisa, kelle arvele ja\u0308i tosin tabamust."}, {"text_idx": "#000018", "text": "Uue na\u0308o ja sisu saanud Balti liiga alustab septembri esimesel na\u0308dalavahetusel"}, {"text_idx": "#000020", "text": "Risto Lepp: soovime meestele uusi va\u0308ljakutseid pakkuda"}, {"text_idx": "#000021", "text": "Viljandi HC ma\u0308ngija siirdub Makedoonia ko\u0303rgliigasse"}, {"text_idx": "#000023", "text": "Eesti klubid alustavad Balti liigas veerandfinaale"}, {"text_idx": "#000025", "text": "Kehra kindlustas koha Balti liiga veerandfinaalis, Viljandi lo\u0303petas pika vo\u0303idupo\u0303ua"}]